Ranno Raudsik

Kolonelleitnant

Scoutspataljoni pataljoniülem 13.05.2024

Suurlaagri läbiviimise toetuse taotlus

Austatud härra kolonelleitnant

MTÜ Eesti Skautide Ühing palub Scoutspataljoni abi seoses ESÜ suurlaagri „Silmapiir“ 2024 programmi sisukamaks loomiseks. Maa tegevusväljal on planeeritud toimuma meditsiini kompleksülesanne – vigastuste esmaabi, kanderaami valmistamine, haavatu evakuatsioon. Tegevuse läbiviimiseks oleks tarvilik kahe meditsiinikvalifikatsiooniga erialaspetsialisti panus punkti ülesehitamiseks ja läbiviimiseks.

ESÜ suurlaager on iga nelja aasta tagant toimuv rahvusvaheline suurüritus, kus korraldajate, vabatahtlike abistajate ja osalevate lastega küündib koguosalus pooletuhande inimese lähedale. Suurlaagris testitakse noorte skaudioskusi (skaudioskused kui hakkamasaamise oskused) ja luuakse keskkond, kus noor saab turvaliselt läbi tegevuse õppida.

Maa tegevusvälja läbiviija on endine kaitseväelane Janari Jaanso, kellel on plaan lastele elulise meditsiini kompleksülesande läbiviimiseks. Lisaks tagab ESÜ meditsiinipunkti ühe vabatahtliku, kes simuleerib esmaabi ja evakuatsiooni vajavat kannatanut. ESÜ oleks väga tänulik, kui Scoutspataljon toetaks punkti läbiviimist kahe meedikuga – üks punkti pealäbiviija, teine käepärase kanderaami ja evakuatsiooni osaläbiviija. Oleksime väga tänulikud ka vigastuste mulaažide ja õppemeditsiinivahendite eest.

Suurlaager toimub Paunküla heaolukeskuses. Meditsiini kompleksülesanne toimub kolmel erineval päeval: esmaspäev 22.07, neljapäev 25.07, reede 26.07. Iga päev 10:00-13:00.

ESÜ poolt meedikutele toitlustus kogu päeva lõikes. Lisaks võimalus meedikutel kogu panustamise päevade lõikes laps(ed) ühes võtta ja suurlaagri programmiga liita ilma tasuta. Täpsem info: <https://skaut.ee/suurlaager-silmapiir-2024/>

Lugupidamisega

*allkirjastatud digitaalselt*

Gregor Pihlak

Juhatuse liige, majandusjuht

MTÜ Eesti Skautide Ühing